
ROMÂNIA

JUDEȚUL OLT
PRIMARIA COMUNEI MILCOV

Nr. 375 din 01.02.2024
RAPORT  compartiment Financiar Contabil
Proiect de hotărâre privind aprobarea aprobarea Bugetului de venituri și cheltuieli al comunei Milcov, pentru anul 2024
Bugetul local este principalul document în care sunt prevăzute veniturile și cheltuielile administrației publice locale pe parcursul anului bugetar.

Veniturile și cheltuielile bugetului local sunt aprobate în condițiile legii pe o perioada de un an care corespunde exercițiului financiar. De asemenea trebuie respectat principiul echilibrului bugetar potrivit căruia veniturile prevăzute a fi încasate trebuie sa acopere integral cheltuielile. Fundamentarea veniturilor bugetului local se bazează pe constatarea si evaluarea materiei impozabile si a bazei de impozitare in funcție de care se calculează impozitele si taxele aferente, evaluarea serviciilor prestate si a veniturilor obținute din acestea.

Veniturile bugetului local se constituie din:


a) Venituri proprii formate din: impozite, taxe, contribuții, alte vărsăminte, alte venituri și cote defalcate din impozitul pe venit;

b) Sume defalcate din unele venituri ale bugetului de stat (cote defalcate din T.V.A. pentru finanțarea cheltuielilor descentralizate: salarii asistenți personali, indemnizații persoane cu handicap grav etc.)

c) Subvenții primite de la bugetul de stat (finanțarea sănătății, ajutoare pentru încălzirea locuinței cu lemne, cărbuni și combustibili petrolieri)

d) Donații si sponsorizări

e) sume primite de la Uniunea Europeana pentru proiectele cu finanțare din fonduri structurale.

Potrivit art. 26 din Legea 273/2006, privind finanțele publice locale cu modificările și completările ulterioare, proiectul de buget a fost construit pe două secțiuni: secțiunea de funcționare și secțiunea de dezvoltare.

În cazul în care veniturile secțiunii de dezvoltare sunt mai mici decât cheltuielile aceleiași secțiuni, echilibrul bugetar se asigură prin vărsăminte din veniturile secțiunii de funcționare către secțiunea de dezvoltare și utilizarea excedentului anilor precedenți.


Având in vedere: 

· Legea nr. 421/2023 – Legea bugetului de stat pe anul 2024,

· Legea nr. 273/2006 privind finanțele publice locale, cu modificările și completările ulterioare,

· Adresa AJFP Olt nr. OT130023/11.01.2024 împreună cu Anexa acesteia, prin care au fost comunicate sumele defalcate din TVA si cotele defalcate din impozitul pe venit pentru bugetele locale pe anul 2024 şi estimările pe anii 2025-2027,

· Adresa AJFP Olt nr. OT130036/30.01.2024 împreună cu Anexa acesteia, prin care au fost comunicate sumele defalcate din TVA pentru finanțarea cheltuielilor descentralizate la nivelul comunelor, mai puțin cele pentru finanțarea de bază a unităților de învățământ preuniversitar de stat (cheltuieli materiale școală);

· Adresa Consiliului Judetean Olt nr. 969/29.01.2024 privind repartizarea cotei de 6% din impozitul pe venit pe anul 2024 şi a estimărilor pentru 20% din sumele defalcate din TVA pentru echilibrarea bugetelor locale pe anii 2025-2027,

propunem spre aprobare proiectul de buget pentru anul 2024, având:

· la partea de venituri a bugetului local suma de 3.847 mii lei

· la partea de cheltuieli a bugetului local suma de 4.824 mii lei, din care:

 
·   SECTIUNE FUNCTIONARE – 3.847 mii lei
·   SECTIUNE DEZVOLTARE   – 977 mii lei
Diferenta dintre veniturile si cheltuielile bugetului local in suma de 977 mii lei o reprezintă suma utilizată din excedentul anilor precedenți pentru finanțarea investițiilor secțiunii de dezvoltare a bugetului local pe anul 2024.

Fundamentarea cheltuielilor bugetului local s-a efectuat în stricta corelare cu posibilitățile reale de încasare a veniturilor estimate a se realiza.

Propunerile făcute se bazează la partea de venituri pe debitele create pentru impozite și taxe astfel:

 

     
VENITURILE proprii în sumă de 536 mii lei includ ca surse de venit impozite și taxe de la populație, cu toate formele de impozite si taxe care sunt aprobate prin Hotărârea Consiliului Local nr. 61/04.12.2023 conform debitelor stabilite anul acesta cât și o prognoza care are la bază realizările din anul precedent în conformitate cu art. 14, alin. (7) din Legea 273/2006 privind finanțele publice locale cu modificările și completările ulterioare.

Prelevări din bugetul de stat:

Cote defalcate din impozitul pe venit in suma de 254 mii lei sunt prognozate a se incasa in cursul anului in baza Legii nr. 273/2006 privind finanțele publice locale cu modificările și completările ulterioare.

Sumele defalcate din TVA pentru finantarea cheltuielilor descentralizate de 1.261 mii lei sunt repartizate de AJFP Olt. Din aceste sume se suporta cheltuielile privind drepturile asistenţilor personali ai persoanelor cu handicap grav sau indemnizaţiile lunare ale persoanelor cu handicap grav, cheltuielile cu tichetele de gradinita acordate copiiilor din familii defavorizate, cheltuielile privind drepturile copiilor cu cerințe educaționale speciale integrați în învățământul de masă.

· pentru cheltuielile cu drepturile asistenţilor personali ai persoanelor cu handicap grav sau indemnizaţiile lunare ale persoanelor cu handicap grav a fost alocată suma de 1.233 mii lei;

· pentru cheltuielile cu tichetele de gradinita acordate copiiilor din familii defavorizate a fost alocata suma de 14 mii lei.

· pentru cheltuielile privind drepturile copiilor cu cerințe educaționale speciale integrați în învățământul de masă a fost alocata suma de 14 mii lei.

Sumele defalcate din TVA pentru echilibrarea bugetelor locale de 1.141 mii lei și cota de 17,5% din impozitul pe venit pentru echilibrarea bugetelor locale de 355 mii lei au fost repartizate de către AJFP OLT în completarea veniturilor proprii pentru acoperirea cheltuielilor din bugetul local. Pentru finanțarea cheltuielilor cu drepturile asistenților personali ai persoanelor cu handicap grav sau indemnizațiile lunare ale persoanelor cu handicap grav, autoritățile administrației publice locale alocă pe lângă sumele defalcate din taxa pe valoarea adăugată și sume din bugetele locale ale acestora. Sumele din Fondul la dispoziția consiliului județean (04.02.05) de 300 mii lei au fost repartizate de către Consiliul Județean Olt.

TOTAL VENITURI 3.847 MII LEI

La dimensionarea CHELTUIELILOR finanțate din bugetul local, în limita veniturilor, s-a avut în vedere asigurarea cheltuielilor materiale și de personal minime necesare desfășurării activității in anul 2024. Cheltuielile sunt împărțite în două secțiuni, după cum urmează:

 

SECTIUNEA FUNCȚIONARE

La cap. 51.02 Autoritati executive – este prevazuta suma totala de 1.802 mii lei, din care:

· suma de 1.495 mii lei este necesara pentru achitarea salariilor functionarilor si personalului contractual din aparatul propriu al primariei, indemnizatiilor de hrana, voucherelor de vacanta, precum si pentru plata indemnizatiei consilierilor locali;

· suma de 307 mii lei este destinata pentru cheltuieli necesare intretinerii si functionarii institutiei, pentru cheltuieli cu utilitatile (energie electrica, telefon, posta), furnituri birou, prestari servicii (asistenta soft, servicii juridice etc.), cotizatii ACOR si audit, cotizații ADI-uri.
La cap. 54.02 Alte servicii publice generale – suma de 59 mii lei, din care:

· suma de 14 mii lei pentru desfășurarea alegerilor locale (deplasări, delegări membri birou electoral local);

· suma de 33 mii lei pentru reparații curente secții de votare și alte cheltuieli cu bunuri;

· suma de 12 mii lei reprezintă fond de rezerva bugetara la dispozitia autoritatilor locale.

La cap. 61.02 Ordine publica si siguranta nationala – Protectie civila si protectia contra incendiilor suma totala de 8 mii lei este destinata platii cheltuielilor privind protectia civila si cheltuielilor privind functionarea si intretinerea Serviciului Voluntar de Urgenta.

La cap. 65.02 Invatamant s-a prevăzut suma de 42 mii lei, din care:

· 14 mii lei ca finantare complementara de la bugetul local pentru Scoala Gimnaziala Milcov, din care 4 mii lei pentru plata cheltuielilor efectuate in trimestrul I si 10 mii lei pentru naveta personalului scolii.

· suma de 14 mii lei reprezintă cheltuieli pentru plata tichetelor de grădiniță

· suma de 14 mii lei reprezintă cheltuieli pentru plata drepturilor copiilor cu cerințe educaționale speciale integrați în învățământul de masă.

La cap. 66.02 Sănătate a fost prevăzută suma de 71 mii lei pentru salariul asitentului medical comunitar.

La cap. 67.02 Cultura, recreere si religie este prevazută suma de 30 mii lei, din care:

· 6 mii lei pentru finantarea echipei de fotbal AS Milcov 2020;

· 24 mii lei pentru înființare ansablu de dansuri

 

La cap. 68.02 Asigurari si asistenta sociala este prevazuta o suma totala de 1.375 mii lei din care:

· suma de 892 mii lei este destinata pentru plata drepturilor asistentilor personali ai persoanelor cu handicap (finantarea este asigurata din sume defalcate din TVA pentru finantarea cheltuielilor descentralizate şi în completare din venituri proprii)

· suma de 478 mii lei este destinata pentru plata indemnizatii persoane cu handicap (finantarea este asigurata din sume defalcate din TVA pentru finantarea cheltuielilor descentralizate şi în completare din venituri proprii)                    

· suma de 5 mii lei ajutoare de inmormantare si de urgenta

La cap. 70.02 Servicii de dezvoltare publica suma de 212 mii lei necesari pentru:

· iluminat public (întreținere rețea de iluminat public și consumuri de energie electrica iluminat public și pompe sistem alimentare cu apa până la recepția lucrării) – 182 mii lei

· alte servicii in domeniul dezvoltării comunale (carburanti si piese de schimb pentru motounelte si utilaje, internet, mentenanță pentru camere video de supraveghere in comună) – 30 mii lei

 

La cap. 74.02 Protectia mediului suma de 228 mii lei include cheltuieli prestari servicii salubritate si cheltuieli cu obligatiile la Fondul pentru mediu.

La cap 84.02 Transporturi – Drumuri si poduri suma de 20 mii lei este prevazuta la cheltuieli cu bunuri si servicii este necesara pentru achiziționarea de limitatoare de viteză.

 

 

 TOTAL CHELTUIELI  SECTIUNEA DE FUNCTIONARE 3.847 mii lei

SECTIUNEA DEZVOLTARE


La cap. 65.02 „Învățământ” s-a prevăzut suma de 93 mii lei din excedentul anului precedent, din care:

· 43 mii lei reprezentând cheltuieli neeligibile pentru proiectul de investiții „Dotarea cu mobilier, materiale didactice și echipamente digitale a unității de învățământ preuniversitar - Şcoala Gimnazială Milcovu din Deal, Comuna Milcov, Județul Olt”
· 50 mii lei reprezentând neeligibile pentru proiectul de investiții „Creșterea eficienței energetice și gestionarea inteligentă a energiei la Şcoala Gimnazială Milcovu din deal, comuna Milcov, județul Olt”

La cap. 70.02 „Locuinţe, servicii şi dezvoltare publică” s-a prevăzut suma de 398 mii lei din excedentul anului precedent, din care:

· 160 mii lei reprezentând cheltuieli neeligibile și contribuția proprie la proiectul de investiții „Modernizare sistem iluminat public în comuna Milcov, județul Olt”

· 150 mii lei reprezentând cheltuieli premergătoare pentru investiția “Înfiinţare sistem de distribuţie gaze naturale în comuna Milcov, judeţul Olt”

· 40 mii lei reprezentând cheltuieli pentru proiectele de investiții “Amenajare loc de joacă în satul Ulmi, comuna Milcov, judetul Olt” și “Amenajare loc de joacă în satul Milcovu din Vale, comuna Milcov, judetul Olt” 
· 48 mii lei pentru realizare ortogramă (ortofotoplan) pentru cele 4 sate ale comunei Milcov


La cap. 74.02 “Protecţia mediului” s-a prevăzut suma de 200 mii lei din excedentul anilor precedenți pentru cheltuielile neeligibile aferente proiectului de investiții “Înfiinţare sistem canalizare, comuna Milcov, sat Milcovu din Deal şi Milcovu din Vale, judeţul Olt”


La cap. 84.02 „Transporturi” s-a prevăzut suma de 286 mii lei din excedentul anului precedent, din care:

· 176 mii lei pentru finalizarea investiției „Pod casetat peste pârâul Milcov, sat Milcovul din Vale, comuna Milcov județul Olt”;

· 110 mii lei reprezentând cheltuieli neeligibile pentru proiectul de investiții „Modernizarea infrastructurii rutiere locale în comuna Milcov, județul Olt”

 TOTAL SECTIUNE DE DEZVOLTARE  977  MII LEI

Sumele rămase nealocate din excedentul bugetului local la 30.12.2022 vor fi folosite astfel:

· pentru obiectivele de investiții ai căror indicatori tehnico-economici au fost deja aprobați, pentru care s-a solicitat finanțare prin programe naționale, sumele reprezentând cheltuieli neeligibile finanțate din bugetul local vor fi prevăzute în buget prin rectificare bugetară în momentul obținerii finanțării:

· pentru obiectivele de investiții din planul anual al achizițiilor publice și alte obiective de investiții, sumele vor fi prevăzute în buget prin rectificare bugetară după aprobarea indicatorilor tehnico-economici ai acestora prin hotărâre a consiliului local;

· pentru acoperirea temporară a golurilor de casă provenite din decalaje între veniturile şi cheltuielile anului bugetar 2024, dacă este cazul;

· alte destinații prevăzute de reglementările legale.

Pentru bugetul activităților finanțate din venituri proprii si subvenții (Sursa E), având în vedere încasările realizate în anul 2022, facem următoarele  propuneri:

Venituri secțiune funcționare 12 mii lei

Cheltuieli secțiune funcționare 12 mii lei (pentru carburanți si lubrifianți utilaje)

Întocmit,

CONSILIER SUPERIOR
Marinică Daniela
